Az EGT-Vegyesbizottság 55/1999 határozata

(1999. április 30.)

az EGT-megállapodás XIII. mellékletének (közlekedés) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XIII. mellékletét az 1999. március 26-i 40/1999 EGT-vegyesbizottsági határozat [1] módosította.

(2) A közúti közlekedésben használt menetíró készülékről szóló 3821/85/EGK rendelet, továbbá a 3820/84/EGK és a 3821/85/EGK rendeletek végrehajtására vonatkozó 88/599/EGK irányelv módosításáról szóló, 1998. szeptember 24-i 2135/98/EK tanácsi rendeletet a HL L 49., 1999.2.25., 46. o. által javított változatában [2] be kell építeni a Megállapodásba.

(3) Az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány I. melléklete VI.A. fejezete 3. pontja által a 3821/85/EGK tanácsi rendelet vonatkozásában megállapított kiigazításokat [3] be kell építeni a Megállapodásba.

(4) A Megállapodás XIII. mellékletét módosítani kell Ausztria, Finnország és Svédország Európai Unióhoz való csatlakozása miatt,

A KÖVETKEZŐKÉPPEN HATÁROZOTT:

1. cikk

A Megállapodás XIII. mellékletének 21. pontjában (3821/85/EK tanácsi rendelet):

a) a harmadik és a negyedik francia bekezdés között a következő francia bekezdéssel egészül ki:

"- 1 94 N: Az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány (HL C 241., 1994.8.29., 21. o., amelynek kiigazított szövegváltozatát a HL L 1., 1995.1.1., 1. o. tartalmazza)."

b) a következő szöveggel egészül ki:

"- 398 R 2135: A Tanács 1998. szeptember 24-i 2135/98/EK rendelete (HL L 274., 1998.10.9., 1. o.), amelynek helyesbített szövegváltozatát a HL L 49., 1999.2.25., 46. o. tartalmazza.

A rendelet rendelkezéseit e Megállapodás alkalmazása céljából a következő kiigazításokkal kell alkalmazni:

a) az IB. melléklet VI.A: fejezetében a 3. pont a) alpontja a járművezetői kártya 1. oldalának tekintetében következő szöveggel egészül ki:

"is: Ekilskort"

"no: Sjåførkort";

b) az IB. melléklet VI.A: fejezetében, a járművezetői kártya 1. oldalának tekintetében a 3. pont c) alpontjának bevezető mondatát az EFTA-államok vonatkozásásban a következőképpen kell alkalmazni:

"az engedélyt kiállító EFTA-állam megkülönböztető jele az 1968. november 8-i ENSZ Közúti Közlekedési Egyezmény 37. cikkében említett ellipszis alakú körben (a vezetői engedéllyel azonos háttérrel); a megkülönböztető jelek a következők:"

c) az IB. melléklet VI.A: fejezetében a 3.pont c) alpontja a járművezetői kártya 1. oldalának tekintetében következő szöveggel egészül ki:

"IS Izland

FL Liechtenstein

N Norvégia"

2. cikk

A Megállapodás XIII. mellékletének 23. pontjában (88/599/EGK tanácsi irányelv):

a) a kiigazítást és annak bevezető mondatát el kell hagyni;

b) a következő szöveggel egészül ki:

", az alábbi módosításokkal:

- 398 R 2135: A Tanács 1998. szeptember 24-i 2135/98/EK rendelete (HL L 274., 1998.10.9., 1. o.), amelynek helyesbített szövegváltozatát a HL L 49., 1999.2.25., 46. o. tartalmazza."

3. cikk

A 2135/98/EK tanácsi rendelet és az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány I. melléklete VI.A. fejezetének 3. pontja által a 3821/85/EGK tanácsi rendelet vonatkozásában megállapított kiigazítások izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. május 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. április 30-án.

az EGT-Vegyesbizottság részéről

az elnök

F. Barbaso

[1] HL L 266., 2000.10.19.

[2] HL L 274., 1998.10.9., 1. o., amelynek helyesbített szövegváltozatát a HL L 49., 1999.2.25., 46. o. tartalmazza.

[3] HL C 241., 1994.8.29., 21. o., amelynek kiigazított szövegváltozatát a HL L 1., 1995.1.1., 1. o. tartalmazza.

--------------------------------------------------